12/01/2010 | Administración LocalMunicipal
Cariño
Aprobación do Plan Económico - Financeiro

ANUNCIO O Pleno da Corporación, en Sesión de data 18 de decembro de 2009, aprobou un Plan económico - financeiro de reequilibrio a tres anos. Segundo o previsto no art.26 do RD 1463/2007, de 2 de novembro, que aproba o regulamento de desenvolvemento da lei 18/2001, de estabilidade orzamentaria, na súa aplicación ás entidades locais, deberá publicarse a súa aprobación no BOP a efectos exclusivamente informativos, así como poñer a disposición do público unha copia do mesmo dende a súa aprobación polo Pleno da Corporación ata a finalización da vixencia do plan. Proponse a aprobación polo Pleno do Concello de Cariño o presente plan económico - financeiro, de formulación obrigada debido a que o resultado da avaliación do obxectivo de estabilidade orzamentaria efectuado pola Intervención da entidade local con data 15 de maio de 2009 foi de incumprimento do obxectivo de equilibrio, todo o anterior en execución do disposto nos artigos 19 ao 22 do Real Decreto 1463/2007, de 2 de novembro, polo que se aproba o regulamento de desenvolvemento da Lei 18/2001, de 12 de decembro, de Estabilidade Orzamentaria, hoxe derrogada polo Real Decreto lexislativo 2/2007, de 28 de decembro, polo que se aproba o seu Texto refundido, na súa aplicación ás entidades Locais.1. Relación de entidades dependentes (art.2 do RD 1463/2007). O Concello de Cariño non ten entidades dependentes.2. Informe de avaliación do incumprimento do obxectivo de estabilidade. A continuación transcríbese o devandito informe de Intervención que motiva este Plan económico - financeiro. “INFORME DE INTERVENCIÓN Asunto: Análise do cumprimento do principio de estabilidade orzamentaria na aprobación do orzamento de 2009. Lexislación aplicable: A Lei 18/2001, de 12 de decembro, Xeral de Estabilidade Orzamentaria (LXEO), aprobouse co obxectivo de acadar o equilibrio orzamentario establecendo os principios reitores aos que se deberá axeitar a política orzamentaria do sector público. Esta norma foi modificada pola Lei 15/2006, de 26 de maio, que ademais, na súa disposición final primeira, autorizou ao Goberno para refundir a devandita lei coa anterior. Deste xeito, publicouse o Real Decreto Lexislativo 2/2007, de 28 de decembro, polo que se aproba o Texto Refundido da Lei Xeral de Estabilidade Orzamentaria (TRLXEO). Previamente aprobouse o Real Decreto 1463/2007, de 2 de novembro, polo que se aproba o regulamento de desenvolvemento da Lei 18/2001, de 12 de decembro, Xeral de Estabilidade Orzamentaria, na súa aplicación ás entidades locais. En cumprimento do disposto no artigo 16.2 do citado RD 1463/2007, emítese o presente INFORME preceptivo: PRIMEIRO: Principio de estabilidade orzamentaria Establece o art.2.1 d) TRLXEO que “a los efectos de la presente ley, el sector público se considera integrado por: las entidades locales[…]”. Pola súa parte, o art.3 determina que os suxeitos aos que se refire o art.2.1d) desta lei suxeitaranse ao principio de estabilidade nos termos establecidos no art.19 da lei. O art.19.3 establece a instrumentación do principio de estabilidade orzamentaria. Deste xeito, as entidades locais deben axustar os seus orzamentos ao principio de estabilidade orzamentaria entendido como a situación de equilibrio ou de superávit en termos de capacidade de financiamento de acordo coa definición contida no Sistema Europeo de Cotas Nacionais e Rexionais. No mesmo sentido se pronuncia o art.4 do Regulamento cando establece que “las entidades locales [.] aprobarán, ejecutarán y liquidarán sus presupuestos consolidados ajustándose al principio de estabilidad definido en los apartados 1 y 3 del artículo 19 de la Ley General de Estabilidad Presupuestaria”. Polo tanto, entenderase por estabilidade orzamentaria a situación de equilibrio ou de superávit, computada en termos de capacidade de financiamento de acordo coa definición contida no Sistema Europeo de Contas Nacionais e Rexionais, é dicir, a existencia dun equilibrio en termos de presupostación, execución e liquidación, entre os ingresos de natureza non financeira e os gastos da mesma natureza, se o ingreso supera ao gasto haberá capacidade de financiamento e á inversa necesidade de financiamento. SEGUNDO: Verificación do cumprimento Tal e como establece o art.15 do Regulamento, entenderase cumprido o obxectivo de estabilidade cando “[.] las liquidaciones presupuestarias de los sujetos incluidos en el artículo 4.1 del presente reglamento, alcancen, una vez consolidados, y en términos de capacidad de financiación, de acuerdo con la definición contenida en el Sistema Europeo de Cuentas Nacionales y Regionales, el objetivo de equilibrio o superávit establecido para las restantes entidades locales”. Deste xeito, para determinar a estabilidade orzamentaria, deben compararse os capítulos 1 a 7 do estado de gastos e de ingresos para determinar se os ingresos son iguais ou superiores aos gastos, suposto no que se estaría incumprindo o citado principio de estabilidade orzamentaria. A situación do Concello de Cariño reflíctese no seguinte cadro: Comparando inicialmente os capítulos 1 a 7 de ingresos e gastos obteríamos unha capacidade de financiamento de: 4.723.748,52 – 3.726.478,18 = 997.270,34. Non obstante, dado que este ano se proxecta unha operación de endebedamento a longo prazo, a ingresar durante o exercicio, pero sen amortizarse no mesmo (carencia), resulta unha necesidade de financiamento, pola comparación dos capítulos 8 e 9 de ingresos e gastos (variación de activos e pasivos financeiros): (8G – 8I) – (9I – 9G) = (0) – (222.935,20) = - 222.935,20. A xustificación da disparidade dos dous cálculos obedecería á necesidade que existiu de aprobar o orzamento con superávit inicial para compensar o remanente líquido de tesourería (RLT) negativo resultante da última liquidación aprobada (2007), o que indica claramente a necesidade de financiamento. Deste xeito, a previsión de préstamos a ingresar en contías superiores ás que cada ano se amortizan (como é o inevitable no primeiro ano de endebedamento sen préstamos preexistentes) pon de manifesto unha situación de inestabilidade orzamentaria. Aínda verificada xa a necesidade de financiamento, complétase a análise co estudo dos capítulos 1 a 7 e os axustes que deben realizarse sobre a base do Sistema Europeo de Contas Nacionais e Rexionais (SEC95), especificados pola Intervención Xeral do Estado no Manual publicado para o cálculo do déficit en contabilidade nacional adaptado ás Corporacións Locais. Na aplicación de tales axustes no trámite de aprobación do orzamento deste exercicio, á vista dos datos dos que se dispón, unicamente realizaremos axustes no estado de ingresos, do seguinte xeito: 1.- AXUSTES NO ESTADO DE INGRESOS.- No estado de ingresos é necesario realizar os seguintes axustes: A) Ingresos fiscais e asimilados.- - En primeiro lugar, deben axustarse as previsións dos capítulos 1, 2 e 3 de ingresos sobre a base do criterio de caixa, aplicando, así, a tales previsións, as porcentaxes de recadación neta respecto dos dereitos recoñecidos, que se observaron na última liquidación aprobada (2007), que foron as seguintes: · Cap.1: 96,94 % · Cap.2: 68,48 % · Cap.3: 74,26 % Alternativamente, e dado o exceso de previsións sobre dereitos recoñecidos na última liquidación, podemos axustar as previsións utilizando as porcentaxes de recadación neta respecto das previsións iniciais (e non dereitos recoñecidos), que foron as seguintes: · Cap.1: 34,13 % · Cap.2: 64,58 % · Cap.3: 65,49 % - En segundo lugar, debe terse en conta a porcentaxe de recadación neta dos dereitos de exercicios pechados, segundo a última liquidación aprobada (2007): · DPC pechados (1 a 3) a 01/01/2007: 664.880,67 · Recadación neta (1 a 3) pechados 31/12/2007: 141.221,89 · Porcentaxe: 21,24 % Esta porcentaxe deberá aplicarse á cantidade (cap.1 a 3) pendente de cobro a 01/01/2008, que está formada polo pendente de cobro de pechados a 31/12/2007 máis o pendente de cobro do ano corrente 2007 tamén a 31/12/2007, é dicir: 522.435,58 + 264.914,51 = 787.350,09. Non se consideran aplicables máis axustes nos restantes capítulos de ingresos nin de gastos. Aplicando os axustes sinalados anteriormente, obtemos o seguinte: Comparando agora os capítulos 1 a 7 de ingresos e gastos cos axustes sinalados, obteríamos o seguinte: Se empregásemos o cálculo alternativo, coas porcentaxes de recadación respecto das previsións iniciais, obteríamos o seguinte: Comparando agora os capítulos 1 a 7 de ingresos e gastos cos axustes sinalados, obteríamos o seguinte: Porén, estes dous cálculos teñen un carácter necesariamente estimativo, en canto non se pode coñecer o desenvolvemento da execución orzamentaria durante o exercicio 2009. No entanto, o cálculo comparativo de variación de activos e pasivos financeiros, unidos á aprobación do orzamento con superávit inicial a causa do RLT negativo, poñen de manifesto unha necesidade de financiamento: (8G – 8I) – (9I – 9G) = (0) – (222.935,20) = - 222.935,20 TERCEIRO: Conclusións O artigo 22 do Texto Refundido da Lei Xeral de Estabilidade Orzamentaria establece que “las Entidades Locales que no hayan cumplido el objetivo de estabilidad fijado en el artículo 20 de la presente Ley vendrán obligadas a la aprobación por el Pleno de la Corporación en el plazo de tres meses desde la aprobación o liquidación del Presupuesto o aprobación de la Cuenta General en situación de desequilibrio, de un plan económico - financiero de reequilibrio a un plazo máximo de tres años. En este plan de recogerán las actividades a realizar y las medidas a adoptar en relación con la regulación, ejecución y gestión de los gastos y de los ingresos, que permitan garantizar el retorno a una situación de estabilidad presupuestaria”. O artigo 16.2 TRLXEO establece que nos casos de incumprimento se deberá remitir informe á Dirección General de Coordinación Financiera con Entidades Locais ou ao órgano competente da comunidade autónoma que exerza a tutela financeira, no prazo máximo de 15 días hábiles contados dende o coñecemento do Pleno. O Concello de Cariño presenta unha necesidade de financiamento, que se traduce en termos numerarios en 222.935,20 €, polo que en principio se atopa en situación de desequilibrio orzamentario, o que supón a obriga de aprobar un plan económico financeiro de reequilibrio a un prazo máximo de tres anos. Cariño, 15 de maio de 2009 O INTERVENTOR ASDO.- RUBÉN VIZCAÍNO PENA” 3. Información de ingresos e gastos do presuposto, a nivel de capítulo e proxeccións de futuro.4. Cálculo do cumprimento do obxectivo de estabilidade en termos de necesidade ou capacidade de financiamento, axustada ao SEC 95.4.1. Cálculo do cumprimento do obxectivo de estabilidade en termos de necesidade ou capacidade de financiamento O obxectivo de estabilidade cúmprese no derradeiro ano do plan económico financeiro.4.2. Xustificación dos axustes ao SEC 95. Conforme se expuña no informe de avaliación do cumprimento do obxectivo de estabilidade, transcrito no punto 2 deste documento, o único axuste que procede para acomodar o cálculo a sistema do SEC 95 é o derivado da diferenza de criterio en imputación dos ingresos dos capítulos 1, 2 e 3 do orzamento de ingresos. Mentres o sistema contable español se rexe polo principio do “devengo”, é dicir, que as previsións se consignan en función dos dereitos que se espera liquidar, o SEC 95 contabiliza os ingresos efectivamente recadados do orzamento corrente e de pechados. O resultado de axustalos por este motivo é o seguinte: A continuación xustifícanse e explícanse os axustes realizados: 4.2.1. Axuste pola recadación de corrente. A recadación esperada polos dereitos que se prevé recoñecer en cada exercicio, indicada no informe de Intervención citado, é a seguinte: 96,94 % o capítulo 1, 68,48 % o capítulo 2 e 74,26 % o capítulo 3. Polo tanto, o axuste que se fixo á baixa é o complementario das porcentaxes anteriores: 3,06 %, 31,42 % e 25,74 %, respectivamente, da previsión dos dereitos recoñecidos para cada capítulo 4.2.2. Axuste pola recadación de pechados. A) Exercicio 2009. Dispoñendo neste momento do dato máis actual dos dereitos pendentes de cobro da agrupación de orzamentos pechados, referido aos capítulos 1, 2 e 3 a data 31 de decembro de 2008, por importe de 808.969,73 euros, calcúlase a recadación esperada para 2009 nun 21,24 por cento de devandito importe, polo que quedarían pendente de cobro para os exercicios 2010 e sucesivos de 637.144,56 euros. Tamén se calcula a recadación prevista para 2009 polos capítulos 1, 2 e 3 do orzamento corrente en 339.662,89 euros, segundo o cadro inferior. A estes efectos, tomouse como porcentaxe de recadación os indicados no informe de Intervención citado: 96,94 % o capítulo 1, 68,48 % o capítulo 2 e 74,26 % o capítulo 3. B) Exercicios 2010, 2011 e 2012. Desta forma, pártese do saldo inicial de pendente de cobro de pechados para 2010 de 976.807,46 euros, resultado de sumar os 637.144,56 euros máis os 339.662,90 euros. Aplícase a porcentaxe de recadación prevista do 21,24 %, o que dá unha recadación esperada de 207.473,90 euros. De forma análoga, calcúlanse as recadacións esperadas de pechados dos anos 2011 e 2012, partindo do pendente de cobro de pechados dos anos 2010 e 2011, respectivamente, ao que se lle suma o importe que se prevé quedará pendente de cobro da execución do orzamento corrente de cada ano, tamén o 2010 e 2011, respectivamente (véxase o punto 4.2.3.). O resultado final é o que se ofrece no cadro inferior.4.2.3. Xustificación do cadro anterior. A) Exercicio 2011. O saldo inicial de pechados de 2011 por importe de 959.490,10 euros componse do pendente de cobro de pechados de 2010: 769.333,55 euros, máis o pendente de cobro do exercicio corrente de 2010: 190.156,55 euros, segundo se detalla no cadro inferior: B) Exercicio 2012. O saldo inicial de pechados de 2012 por importe de 949.654,08 euros componse do pendente de cobro de pechados de 2011: 755.694,41 euros, máis o pendente de cobro do exercicio corrente de 2011: 193.959,68 euros, segundo se detalla no cadro inferior: 5. Memoria explicativa das variacións interanuais nas previsións de gastos e ingresos, das medidas a adoptar e dos efectos económicos.5.1. Xustificación das variacións interanuais das previsións de ingresos. - Capítulos 1, 2, 3 4 e 5 do orzamento de ingresos. As previsións para estes capítulos dos anos 2010 a 2011 son inferiores ás do ano 2009, coa finalidade de axustarse á realidade dos dereitos recoñecidos no exercicio 2008. Tomáronse os dereitos recoñecidos ese ano 2008 e incrementáronse un 2 por cento anual para os exercicios 2010, 2011 e 2012. - Capítulo 7: Pártese das previsións para 2009 e increméntanse un 2 por cento cada ano sucesivo. - Capítulo 9. Previuse un endebedamento de 200.000 euros para cada un dos exercicios 2010 e 2011 e de 111.767,09 euros para 2012, coincidente este co capital amortizado para o devandito ano, de forma que se cumpre o obxectivo de estabilidade en termos de necesidade de financiamento o último ano do plan. O endebedamento previsto destínase a financiar os investimentos anuais na parte non cuberta coas transferencias de capital e co aforro neto.5.2. Xustificación das variacións interanuais das previsións de gastos. - Capítulos 1, 2 e 4. As previsións de gasto destes capítulos para os anos 2010 ao 2012 calculáronse incrementando un 2 por cento anual as previsións para 2009. As previsións para 2009 gardan relación coas obrigas recoñecidas no exercicio 2008. - Capítulos 3 e 9. Calculáronse en función dos cadros de amortización que se acompañan como anexo, correspondentes aos préstamos previstos. A imputación dos xuros e da amortización de cada préstamo realizouse ao orzamento do exercicio seguinte ao que se concertan, debido a que se contratan cun período de carencia. - Capítulo 6. Investimentos reais. Os investimentos previstos para o ano 2010 redúcense de forma que se poida asumir o remanente líquido de tesourería negativo (780.996,57 euros) non financiado coa operación especial de endebedamento (600.000 euros) realizada ao abeiro do RDL 5/2009 (780.996,57 – 600.000 = 180.996,57 euros, importe do superávit orzamentario do ano 2010). Para os restantes anos, os investimentos reais proxectáronse de forma que o seu importe se financiase co aforro neto que xera o concello, coas transferencias de capital e co endebedamento.5.3. Medidas a adoptar e efectos económicos.1. Operacións correntes de ingresos e gastos. Como se deduce dos dous puntos anteriores, as medidas a adoptar limítanse a manter a estrutura e volume actual de ingreso e gasto corrente, cun incremento anual do 2%. Polo tanto, deberanse incrementar os tipos dos impostos e as taxas un 2 por cento anual e o gasto corrente deberá conterse tamén nese incremento máximo anual do 2 por cento. Adóptase unha política de mantemento do gasto e do ingreso corrente.2. En relación coas operacións de capital, o plan de investimentos e o seu financiamento é o seguinte: Os investimentos reais proxectáronse de forma que o seu importe se financia co aforro neto que xera o concello, coas transferencias de capital e co endebedamento (excepto no ano 2010, que se destinan 180.996,57 euros do aforro neto ao financiamento do remanente líquido de tesourería do ano anterior e 49.418,34 euros aos investimentos). Desta forma, o importe previsto deberá rebaixarse necesariamente no caso de que as transferencias de capital non cheguen a esta cifra. En todo caso, terase en conta o art.173.6 do TRLFL, que declara que os créditos financiados con subvencións e transferencias non estarán dispoñibles ata que o compromiso de achega sexa firme. Só no caso de que se desista de executar os volumes de investimento previstos, poderá incrementarse o gasto corrente, ata o importe máximo do aforro neto e sempre que se manteñan os ingresos por transferencias de capital 6. Outra información relevante. O apartado f) do art.20 do RD1463/2007, de 2 de novembro permite completar a información anterior, que ha de entenderse preceptiva, con outra información que poida ter incidencia na consecución do reequilibrio. A estes efectos, detállase a seguinte información: 1. Evolución do remanente líquido de tesourería.2. Evolución do resultado orzamentario.3. Evolución da estabilidade orzamentaria en termos orzamentarios.3.1.- Saldo non financeiro.3.2.- Saldo financeiro.4. Evolución do aforro neto.5. Evolución do superávit / déficit de financiamento orzamentario.6. Evolución dos investimentos.7. Endebedamento.7.1.- Evolución do importe do endebedamento.7.2.- Situación respecto á media do tramo no ano 2008.8. Ratios de tesourería.9. Análise dos ingresos correntes.9.1.- Ingresos correntes 2008. Importancia relativa.9.2.- Evolución no período 2006-2008.10. Operacións pendentes de aplicar ao presuposto.11. No ano 2009 concertouse un préstamo polo importe de 600.000 euros, para financiar o remanente líquido de tesourería negativo, a prazo de 6 anos, ao abeiro do Real Decreto lei 5/2009, co correspondente plan de saneamento financeiro. O devandito Plan consistiu en manter os actuais niveis de gastos e de ingresos, pois o aforro neto xerado é suficiente para absorber a maior carga financeira derivada do préstamo. Cariño, 18 de decembro de 2009 O ALCALDE ASDO.- JOSE LUIS ARMADA CASTRO